European Computer Driving Licence – ECDL

OPISI IZPITNIH VSEBIN PO MODULIH

►

Modul 1: Osnovni koncepti informacijske
tehnologije (IT)

Modul zahteva, da kandidat
pozna osnovno fizično zgradbo osebnega računalnika in da razume
nekatere osnovne koncepte IT, kot so pomnilnik in podatkovni pomnilnik, pomen
računalniških aplikacij za družbo in uporabo podatkovnih
omrežij v računalništvu. Kandidat mora razumeti, kako se
sistemi IT pojavljajo v vsakdanjem življenju in kako lahko osebni
računalniki vplivajo na zdravje. Kandidat se mora zavedati določenih
varnostnih in pravnih zadev, ki so povezane z računalniki.

►

Modul 2: Uporaba računalnika in
upravljanje datotek

Od kandidata se zahteva, da
pokaže znanje in usposobljenost za uporabo osnovnih funkcij osebnega
računalnika in operacijskega sistema. Kandidat se mora znajti v okolju z
namiznim računalnikom. Znati mora organizirati datoteke in kazala ter
mape in z njimi rokovati: jih kopirati, premikati in brisati. Kandidat mora
pokazati znanje uporabe računalnikovih ikon in rokovanja z okni.
Pokazati mora usposobljenost za uporabo iskalnih pripomočkov, preprostih
načinov urejanja in upravljanja tiska, ki so na voljo v operacijskem
sistemu.

►

Modul 3: Obdelava besedil

Na
osebnem računalniku mora kandidat pokazati znanje uporabe aplikacije za
obdelavo besedil. Razumeti in znati mora opraviti osnovne postopke
ustvarjanja, formatiranja in zaključevanja dokumenta in ga pripraviti za
razpošiljanje. Kandidat mora pokazati usposobljenost za uporabo
nekaterih naprednejših funkcij urejevalnika besedil, kot so ustvarjanje
tabel, vključevanje slik in podob v dokument, prenašanje objektov
in uporabo orodij za urejanje pošte.

►

Modul 4: Preglednice

Kandidat mora razumeti osnovne
koncepte preglednic in na osebnem računalniku pokazati zmožnost
uporabe aplikacije za preglednice. Razumeti mora in znati opraviti osnovne z
nastavljanjem, formatiranjem in uporabo preglednic povezane postopke. Znati
mora opraviti osnovne matematične in logične operacije tako, da
uporabi osnovne formule in funkcije. Kandidat mora pokazati znanje uporabe
nekaterih naprednejših funkcij aplikacije za delo s preglednicami, kakor
so prenašanje objektov ter ustvarjanje grafov in diagramov.

►

Modul 5: Podatkovne baze

Kandidat mora razumeti osnovne
koncepte podatkovnih baz in pokazati znanje njihove uporabe na osebnem
računalniku. Modul je razdeljen na dva dela: prvi del je preizkus znanja
kandidata, da z uporabo standardnega programa razvije in načrtuje
preprosto podatkovno bazo, v drugem delu pa se od kandidata zahteva, da zna
pridobiti podatke iz obstoječe podatkovne baze z uporabo standardnega
poizvedovalnega jezika ter orodij za izbor in razvrščanje, ki so na
voljo v konkretnem primeru. Kandidat mora znati tudi izdelati in spreminjati
poročilo.

►

Modul 6: Predstavitve

Modul zahteva od
kandidata znanje uporabe predstavitvenih orodij osebnega računalnika.
Kandidat mora znati opraviti osnovna opravila, kot so ustvarjanje,
formatiranje in priprava predstavitve za razpošiljanje in za prikaz.
Kandidat mora pokazati, da zna pripraviti različne predstavitve za
različno publiko in za različne situacije. Znati mora uporabljati
osnovne postopke uporabe grafike in diagramov ter obvladati različne
predstavitvene efekte.

►

Modul 7: Podatki in komunikacije

Ta izpit je razdeljen v dva dela.
Prvi del, podatki, zahteva, da opravi kandidat osnovne naloge iskanja v
omrežju z uporabo aplikacije za omrežno iskanje in razpoložljivega
omrežnega iskalnika, da označi rezultate iskanja in da natisne
omrežne strani ter poročila o iskanju. Drugi del, komunikacije,
zahteva, da kandidat pokaže znanje uporabe programa za elektronsko
pošto pri pošiljanju in prejemanju sporočil, prilaganju
dokumentov ali datotek sporočilu in da zna z uporabo programa za
elektronsko pošto nastaviti mape in kazala za sporočila ter z njimi
rokovati.

►

AM3: Obdelava besedil – nadaljevalna stopnja

Modul zahteva od kandidata
obvladovanje zahtevnejših funkcij programa za urejanje besedil. Kandidat
naj bi bil pri delu učinkovit in sposoben uporabljati zahtevnejša
orodja. Znati mora risati, oblikovati in urediti zahtevne dokumente, ki poleg
tekstovnega dela vsebujejo še tabele, like ali različne slike.
Ravno tako mora znati uporabljati orodja za delo z makro ukazi ter
zahtevnejše funkcije pri združevanju dokumentov, ki se nahajajo
znotraj programa za obdelovanje besedil.

►

AM4: Preglednice – nadaljevalna stopnja

Modul zahteva od kandidata
obvladovanje zahtevnejših funkcij programa za elektronske preglednice.
Kandidat naj bi bil pri delu učinkovit in sposoben izdelave
zahtevnejših preglednic. To pomeni, da mora znati dodajati in
spreminjati številske, tekstovne in grafične podatke ter jih
razvrščati, poiskati in podatke medsebojno povezovati. Znati mora
tudi izvajati napredna oblikovanja in predstavitvene operacije na grafih in
grafikonih, uporabljati logične, statistične in matematične
operacije ter uporabljati razpoložljiva orodja za analizo in kontrolo
ter sestaviti enostavne makro ukaze.

►

ECDL CAD

Modul zahteva, da kandidat
pokaže usposobljenost za uporabo nekaterih standardnih možnosti CAD
aplikacij za izdelavo in delo z objekti in elementi v 2D načinu.
Kandidat mora biti sposoben spreminjati lastnosti in dimenzije objektov,
pripraviti izdelek za tiskanje / risanje in ga tudi natisniti / izrisati.
Ravno tako mora pokazati tudi usposobljenost za uporabo nekaterih bolj
zahtevnih možnosti CAD aplikacij, kot je na primer vstavljanje objektov
iz drugih aplikacij.

Informacije:

Nikolaj Železnik,    tel.: 03/56-42-750,    GSM: 041/372-862